A BIZOTTSÁG HATÁROZATA
(2008. augusztus 13.)
az Európai Halászati Alapot terhelő közösségi kötelezettségvállalási előirányzatoknak a 2007. január 1-jétől2013. december 31-ig tartó időszakra vonatkozó, tagállamok közötti indikatív felosztásáról szóló C(2006) 4332 határozat módosításáról
(az értesítés a C(2008) 4358. számú dokumentummal történt)
(2008/693/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Halászati Alapról szóló, 2006. július 27-i 1198/2006/EK tanácsi rendeletre (1) és különösen annak 14. cikkére,
mivel:
(1)
A 2006. október 4-i C(2006) 4332 bizottsági határozat (2) a 2007. január 1-jétől2013. december 31-ig tartó időszakra vonatkozóan rögzítette a „nem konvergencia-célkitűzés” alapján az Európai Halászati Alapból (a továbbiakban: EHA) támogatható térségeknek szánt közösségi kötelezettségvállalási előirányzatok, a „konvergencia-célkitűzések” alapján az EHA-ból a támogatható térségeknek szánt közösségi kötelezettségvállalási előirányzatok és az EHA-ból finanszírozandó teljes közösségi kötelezettségvállalási előirányzat tagállamok közötti indikatív felosztását.
(2)
Az Európai Parlament, a Tanács és a Bizottság között a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás (3) 48. pontja szerint a Európai Parlament és a Tanács a 2008/371/EK határozattal engedélyezte a 2007-ben egyes operatív programok késedelmes elfogadása miatt fel nem használt forrásoknak a következő évekre való átvitelét.
(3)
Az 1198/2006/EK rendelet 74. cikke előírja, hogy az első költségvetési kötelezettségvállalást az operatív program jóváhagyására vonatkozó bizottsági határozat elfogadása előtt kell rendelkezésre bocsátani. Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (4) 75. cikkének (2) bekezdése előírja, hogy az intézmény vagy az intézmény által ráruházott hatáskörökkel rendelkező hatóságok által elfogadott finanszírozási határozatnak meg kell előznie a kiadásokra vállalt kötelezettséget. E célból e bizottsági határozat a Belgium, Írország, Málta, Lengyelország, Szlovénia, Magyarország és az Egyesült Királyság 2007-ben el nem fogadott operatív programjaira vonatkozó finanszírozási határozatnak minősül, amely ezért lehetővé teszi a fent említett operatív programokra vonatkozó első költségvetési kötelezettségvállalást még az e programokat engedélyező bizottsági határozat elfogadása előtt.
(4)
A C(2006) 4332 határozatot ennek megfelelően módosítani kell,
ELFOGADTA EZT A HATÁROZATOT:
1. cikk
A C(2006) 4332 határozat I. melléklete helyébe az e határozathoz csatolt melléklet lép.
2. cikk
A Belgium, Írország, Málta, Lengyelország, Szlovénia, Magyarország és az Egyesült Királyság operatív programjára vonatkozó 2008-as EHA-hozzájárulás a konvergencia-célkitűzés és a nem konvergencia-célkitűzés alapján elkülönítve a jelenlegi árakon számított 138 122 568 EUR, illetve 26 140 015 EUR, amelyet a 11 06 12 és 11 06 13 költségvetési fejezetekre kell terhelni.
3. cikk
E határozat az elfogadását követő harmadik naptól alkalmazandó.
4. cikk
Ennek a határozatnak a tagállamok a címzettjei.
Kelt Brüsszelben, 2008. augusztus 13-án.